96 C. PLINII HIST. NAT. LIB. IX. 



smaragdis margaritisque opertam, alterno textu fulgenti- 

 bus, toto capite, crinibus, spira, auribus, collo, monili- 

 bus., digitisque : quse summa quadringenties sestertium 

 colligebat: ipsa confestim parata mancupationem tabulis 

 probare. Nec dona prodigi principis ferant, sed avitae 

 opes , provinciarum scilicet spoliis partae. Hic est rapina- 

 rum exitus : hoc fuit quare M. Lollius infamatus regum 

 muneribus in toto Oriente, interdicta amicitia a Caio 

 Caesare Augusti filio venenum biberet, ut neptis ejus 

 quadringenties sestertio operta spectaretur ad lucernas. 

 Computet nunc aliquis ex altra parte , quantum Curius 

 aut Fabricius in triumphis tulerint : imaginetur illorum 

 fercula , et ex altra parte Lolliam , unam imperii mu- 

 lierculam accubantem : non illos curru detractos , quam 

 in hoc vicisse malit ? 



..Nec hc summa luxurias exenlpla sunt. Duo fuere 

 maximi uniones per omne aevum : utrumque possedit 

 Cleopatra, iEgypti reginarum novissima, per manus 

 Orientis regum sibi traditos. Haec, quum exquisitis quo- 

 tidie Antonius saginaretur epulis , superbo simul ac pro- 

 caci fastu, ut regina meretrix, lautitiam ejus omnem 

 apparatumque obtrectans, quaerente eo quid adstrui ma- 

 gnificentiae posset, respondit, Una se cena centies se- 



